ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ሱዳን፡ ሰራዊትን ስምረት ተቓወምትን መሰጋገሪ መንግስቲ ክቐውም ተሰማሚዖም 15 ጉንቦት 2019 ምንጪ ስእሊ, AFP መግለጺ ስእሊ, ሲቪላዊ መንግስቲ ክቐውም ዝሓቱ ሱዳናውያን ተቓውሞኦም ቀጺሎምሉ ጸኒሖም ወተሃደራዊ መራሕቲ ሱዳን፡ ንሰለስተ ዓመታት ዝጸንሕ ሲቪላዊ ናይ ስግግር መንግስቲ ክቐውም ምስ ስምረት ተቓወምቲ ኣብ ስምምዕ ከም ዝበጸሐ ኣፍሊጡ። ወተሃደራዊ ቤት ምኽሪ እታ ሃገር ከም ዝሓበሮ፡ እቲ ስምረት ክልተ ሲሶ (ክልተ ኢድ) መናብር ናይቲ ሓጋጊ ቤት ምኽሪ ክሕዝ'ዩ። ሱዳን፡ ዑመር ሓሰን ኣልበሽር ካብ ስልጣን ምስተኣለዩ፡ ብወተሃደራዊ ቤት ምኽሪ ክትምራሕ ምጽንሓ ዝፍለጥ ኮይኑ፡ ሰልፈኛታት ግን ስልጣን ናብ ስቪላዊ መንግስቲ ክሰጋገር ብምጽዋዕ ተቓውሞ ከስምዑ ጸኒሖም። ሲቪላዊ ስግግር መንግስቲ ከም ዝቐውም ወግዓዊ ቅድሚ ምዃኑ ቅድሚ ቁሩብ ሰዓታት፡ ብዉሑድ ሓሙሽተ ተቓወምትን ሓደ ኣባል ጸጥታን ኣብ ካርቱም ብዝተወለዐ ጎንጺ ሞይቶም'ዮም። እቲ ስምምዕ እንታይ'ዩ?
